ארתור פטנאם

ארתור פטנאם (באנגלית: Arthur Putnam;  6 בספטמבר 1873 - 27 במאי 1930) היה פסל אמריקאי שהתפרסם בזכות פסלי הארד שלו של חיות בר. כמה מיצירות האמנות שלו הן אנדרטאות ציבוריות. הוא היה דמות ידועה במהלך חייו בקליפורניהEdwards, Robert W. (2012). Jennie V. Cannon: The Untold History of the Carmel and Berkeley Art Colonies, Vol. 1. Oakland, Calif.: East Bay Heritage Project. pp. 73, 75, 252, 580–582, 690 והיה אחראי ליצירות פיסול גדולות הניצבות בסן פרנסיסקו ובסן דייגו.

 ראשית חייו 
פטנאם נולד במיסיסיפי. היה לו אח גדול, ג'ורג', יליד ניו אורלינס, ואחות צעירה יותר, קלרה אליזבת, ילידת מיסיסיפי. אביהם, אורמל הינקלי פטנאם (1841–1880), היה מהנדס אזרחי מורמונט ושירת בצבא האיחוד במהלך מלחמת האזרחים.
ממוזער|ארתור פטנאם, ספינקס, 1910
אורמל פטנאם היה עובד חברת רכבות, והמשפחה עברה דירה לעיתים קרובות במהלך שנותיו הראשונות של ארתור. בסופו של דבר התיישבו בנברסקה. פטנאם נהנה לצייר בעלי חיים ולפסל אותם בחימר בתקופה זו. הוא חווה תאונה קשה בילדותו, נפל מעץ וסבל מפגיעת ראש.Jeffrey Morseburg, Arthur Putnam: The Trials, Tragedy and Triumphs of a California Sculptor, page 4

בסן פרנסיסקו לקח שיעורי ציור של ג'ולי היינמן בליגת הסטודנטים לאמנות מקומית, והתמחות קצרה אצל הפסל רופרט שמיד.Heyneman, Julie H. (1932). Arthur Putnam, Sculptor. San Francisco, CA: Johnck & Seeger. pp. 5

בשנת 1899 נישא פטנאם לאשתו הראשונה, גרייס צ'ואטה סטורי, בסקרמנטו, קליפורניה ועבר תחילה לברקלי, ולאחר מכן בשנת 1900 לסן פרנסיסקו.Radford, Warren and Georgia, ‘’Outdoor Sculpture in San Francisco: A Heritage of Public Art’’, Helsham Press, Gualala, CA, 2002, p. 59. פטנאם קיבל את העבודה הגדולה הראשונה שלו מהעיתונאי, א.וו סקריפס (1854–1926), ליצירת חמש דמויות מונומנטליות מההיסטוריה והמדע בקליפורניה.

 סן פרנסיסקו: 1900–1921 
ממוזער|ארתור פטנאם, האינדיאני, סן דייגו
בסן פרנסיסקו התיידד פטנאם עם האמן ומעצב הזכוכית הצבעונית ברוס פורטר (1865–1943) והצייר הטונאליסטי גוטרדו פיאצוני (1872–1945). חברויות אלה יסייעו להתפתחותו של פטנאם. הוא שיתף סטודיו עם הפסל ארל קאמינגס (1876–1936), ופיאצוני בשכונה בה התגוררו עוד מספר אמנים ואנשי בוהמה, חלקם סופרים כמו ג'ק לונדון (1876–1916) וג'ורג' סטרלינג שביקרו בסטודיו של הפסל. פטנאם עבד עם ציירים כמו מיינארד דיקסון (1875–1946), מתאו סנדונה (1881–1964) וחבייר מרטינז (1869–1943), שכולם עזבו את איגוד האמנות בסן פרנסיסקו והקימו את אגודת האמנים בקליפורניה עם פיאצוני ופטנאם. קבוצת האמנים שפרשה, ארגנה תערוכה אחת שהתקיימה בסטודיו של צ'ארלס פיטר נילסון בשנת 1902.

בשנת 1905 הוא נסע לרומא ולאחר מכן לפריז, שם הציג שישה פסלים בסלון פריז, ואוגוסט רודן שיבח אותו כ"אמן". בשנת 1910 מכר את פסל ה"יגואר" שלו למוזיאון המטרופוליטן לאמנות בניו יורק.

בעיות נוירולוגיות שהחלו בשנת 1909 הובילו לניתוח להסרת גידול במוחו בשנת 1911. כתוצאה מהניתוח, נפגעו תפקודו ויכולותיו. הוא התגרש מאשתו וב-1917 התחתן עם מריון פירסון.

בשנת 1921 עזב את ארצות הברית ועבר לאירופה, שם שהה עד מותו ב-27 במאי 1930 בצרפת.New York Times, 29 May 1930, p. 23.

עבודותיו הוצגו במקומות שונים בארצות הברית, והוא זכה בכמה פרסים בתערוכות בניו-יורק, פנסילבניה ועוד.

 קישורים חיצוניים 



 הערות שוליים 

קטגוריה:אמריקאים ילידי מיסיסיפי
קטגוריה:פסלים אמריקאים
קטגוריה:אמריקאים שנולדו ב-1873
קטגוריה:אמריקאים שנפטרו ב-1930